Stanovisko Komisie podľa tretieho pododseku písm. c) článku 251 ods. 2 Zmluvy o ES o zmenách a doplneniach Európskeho parlamentu k spoločnej pozícii Rady, týkajúcej sa návrhu smernice Európskeho Parlamentua Rady o uznávaní odborných kvalifikácií ktorým sa mení a dopĺňa návrh Komisie podľa článku 250 ods. 2 Zmluvy o ES /* KOM/2005/0248 v konečnom znení - COD 2002/0061 */





[pic] | KOMISIA EURÓPSKYCH SPOLOČENSTIEV | Brusel 1.6.2005 KOM(2005) 248 v konečnom znení 2002/0061 (COD) STANOVISKO KOMISIE podľa tretieho pododseku písm. c) článku 251 ods. 2 Zmluvy o ES o zmenách a doplneniach Európskeho parlamentu k spoločnej pozícii Rady, týkajúcej sa návrhu SMERNICE EURÓPSKEHO PARLAMENTUA RADY O UZNÁVANÍ ODBORNÝCH KVALIFIKÁCIÍ KTORÝM SA MENÍ A DOPĹŇA NÁVRH KOMISIE podľa článku 250 ods. 2 Zmluvy o ES STANOVISKO KOMISIE podľa tretieho pododseku písm. c) článku 251 ods. 2 Zmluvy o ES, o zmenách a doplneniach Európskeho parlamentu k spoločnej pozícii Rady, týkajúcej sa návrhu SMERNICE EURÓPSKEHO PARLAMENTUA RADY O UZNÁVANÍ ODBORNÝCH KVALIFIKÁCIÍ (Text s významom pre EHP) 1. Úvod V písmene c) tretieho pododseku článku 251 ods. 2 Zmluvy o ES sa stanovuje, že Komisia má predložiť stanovisko k zmenám a doplneniam navrhnutým Európskym parlamentom v druhom čítaní. Komisia uvádza svoje stanovisko k 34 zmenám a doplneniam navrhnutým Parlamentom. 2. Súvislosti Návrh zaslaný Európskemu parlamentu a Rade (KOM (2002)119 v konečnom znení – 2002/0061 (COD)): | 7. marec 2002 | Stanovisko Európskeho hospodárskeho a sociálneho výboru: | 18. september 2002 | Stanovisko Parlamentu (prvé čítanie): | 11. február 2004 | Zmenený a doplnený návrh zaslaný: | 20. apríl 2004 | Prijatie spoločnej pozície: | 21. decembra 2004 | Dátum stanoviska Európskeho parlamentu v druhom čítaní: | 11. máj 2005 | 3. ÚčEL NÁVRHU Cieľom tohto návrhu smernice je: - zjednotiť pätnásť existujúcich smerníc v oblasti uznávania odborných kvalifikácií; - prispieť k flexibilite trhov práce, najmä uľahčením dočasne a príležitostne poskytovaných služieb; - zjednodušiť existujúce pravidlá týkajúce sa uznávania odborných kvalifikácií a riadenia systému uznávania; - zlepšiť informácie a poradenstvo pre občanov. 4. Stanovisko KOMISIE K ZMENÁM A DOPLNENIAM USKUTOčNENÝM EURÓPSKYM PARLAMENTOM V druhom čítaní prijal Parlament 34 zmien a doplnení k spoločnej pozícii Rady. Tieto zlepšili určité aspekty textu bez toho, aby ovplyvnili podstatu a zásady spoločnej pozície alebo návrhu Komisie. Na základe medziinštitucionálnych kontaktov je možná celková dohoda o konečnom znení, preto Komisia prijíma všetkých 34 zmien a doplnení. Tieto zmeny a doplnenia sú nasledujúce: - Zmena a doplnenie 2 Táto zmena a doplnenie pripomína, že hostiteľský členský štát môže kvôli všeobecnému záujmu v rámci všeobecného systému uplatňovať svoje pravidlá pre jednotlivé profesie. - Zmeny a doplnenia 5, 27, 28, 29, 54 a 55 Tieto zmeny a doplnenia zachovávajú automatické uznávanie zdravotníckych odborností, ktoré sú spoločné pre dva alebo viac členských štátov, ako sa uvádzajú v súčasných právnych predpisoch, a obmedzujú zavádzanie nových zdravotníckych odborností zvýhodnených automatickým uznávaním tých, ktoré sú spoločné minimálne v dvoch pätinách členských štátov. - Zmeny a doplnenia 7, 52 a 53 Tieto zmeny a doplnenia sa týkajú zapojenia zástupcov odborných organizácií do riadenia systémov uznávania, najmä prostredníctvom konzultácie týkajúcej sa práce výboru zriadeného na základe smernice, ktorej odôvodnené správy vypracúva Komisia a predkladá výboru. Navyše vysvetľuje zloženie výboru. - Zmeny a doplnenia 10 a 39 Tieto zmeny a doplnenia zavádzajú definíciu pojmu „voľné profesie“ a uvádzajú, že smernica sa uplatňuje aj na ne. - Zmena a doplnenie 12 Táto zmena a doplnenie zavádza definíciu pojmu „príslušný orgán“, ktorý v sebe zahŕňa verejné orgány, ako aj organizácie, ktoré konajú na základe presunu právomocí (t. j. odborné objednávky). - Zmena a doplnenie 13 Táto zmena a doplnenie vysvetľuje, že Hlava II smernice sa má uplatňovať „iba“ na dočasne poskytované služby. - Zmena a doplnenie 26 Táto zmena a doplnenie vysvetľuje, že odborné združenia alebo „organizácie“ sú oprávnené na vypracovanie spoločnej platformy. - Zmena a doplnenie 31 Táto zmena a doplnenie vysvetľuje, že v anglickej verzii smernice „majú“ mať títo migranti potrebnú jazykovú znalosť na vykonávanie danej profesie. - Zmena a doplnenie 33 Táto zmena a doplnenie v odôvodnení vysvetľuje, že smernica sa nemôže uplatňovať s cieľom „obchodovania s kvalifikáciou“ (t. j. domovský členský štát uzná obyčajné rozhodnutie o uznaní, ktoré udelil iný členský štát). - Zmeny a doplnenia 34, 35, 43, 44, 45, 46, 47, 48, 50 a 51 Tieto zmeny a doplnenia formálne zavádzajú päť kvalifikačných úrovní na vykonávanie všeobecného systému bez toho, aby menili základné práva migrantov v porovnaní s existujúcimi právnymi predpismi, pôvodným návrhom Komisie alebo spoločnou pozíciou Rady. Takisto sú v nich pridané isté úpravy týkajúce sa týchto úrovní. - Zmena a doplnenie 36 Táto zmena a doplnenie sa v odôvodnení vzťahuje na hodnotenie Komisie týkajúce sa primeranosti zavedenia ďalších požiadaviek na koordinované školenia pre doplňujúce profesie, najmä na základe odôvodnených požiadaviek zo strany odborných organizácií. - Zmena a doplnenie 37 Táto zmena a doplnenie sa v odôvodnení vzťahuje na možnosť zaviesť pre odborné združenia profesionálne preukazy na európskej úrovni, ktoré by mali obsahovať predovšetkým informáciu o odborných kvalifikáciách a právny štatút. - Zmena a doplnenie 38 Táto zmena a doplnenie odkazuje všeobecne na článok 39 ods. 4 a článok 45 Zmluvy o ES s osobitnou zmiekou o notároch. - Zmeny a doplnenia 40, 41 a 42 Tieto zmeny a doplnenia upravujú režim pre dočasne poskytované služby: 1. tým, že sa vymedzia pravidlá pre jednotlivé profesie, ktoré sa majú uplatňovať v hostiteľskom členskom štáte, 2. objasnením toho, že potvrdenie o právnom štatúte by malo obsahovať aj zmienku o tom, že daný odborník nemá zákaz vykonávať prax a 3. pridaním možnosti pre hostiteľský členský štát, aby pre profesie v bezpečnostnom sektore žiadal výpis z trestného registra. - Zmena a doplnenie 49 Táto zmena a doplnenie vysvetľuje, že kvalifikačné zaradenie podľa oprávnenia pre danú profesiu na základe práv nadobudnutých v domovskom členskom štáte – po modernizácii národných kvalifikačných noriem – musí byť kvôli uznávaniu zhodné s novou kvalifikáciou. 5. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie v texte.